घर के बाहर सोने के दौरान हमला, 2 महीने पहले भी हत्या की कोशिश हुई थी
Tamil Nadu AIADMK Leader Panchanathan Murder Case - Follow Chennai Murder Case News, reports And Latest Updates On Dainik Bhaskar. तमिलनाडु में मिंजुर के पास वल्लुर गांव में AIADMK नेता की शनिवार रात पत्थर से कुचलकर हत्या कर दी गई। उन पर घर के बाहर सोने के दौरान किया गया। पुलिस के मुताबकि, AIADMK नेता का नाम पंचनाथन था। वे पार्टी के शाखा सचिव थे।
तमिलनाडु में AIADMK के एक नेता की पत्थर से कुचलकर हत्या कर दी गई। घटना मिंजुर के वल्लुर गांव की है। पुलिस के मुताबिक, मृतक की पहचान AIADMK के शाखा सचिव पंचनाथन के रूप में हुई। 
पुलिस ने बताया कि घटना के दौरान पंचनाथन अपने घर के बाहर सो रहे थे। 2 महीने पहले भी उन पर जानलेवा हमला हुआ था, हालांकि तब वे बच गए थे। 11 दिन के अंदर AIADMK के नेता की हत्या का ये दूसरा मामला है। पंचनाथन की हत्या की वजह सामने नहीं आई है।
स्थानीय लोगों को खून से लथपथ मिले थे पंचनाथन
मीडिया रिपोर्ट्स के मुताबकि, पुलिस ने बताया कि रविवार को पंचनाथन को घर के पास स्थानीय लोगों ने खून से लथपथ पाया था। जिसके बाद उन्होंने फोन करके हमें जानकारी दी थी। हम वहां मौके पर पहुंचे और शव को पोस्टमार्टम के लिए भेज दिया। पुलिस की शुरुआती जांच में पंचनाथ का सिर पत्थर से कुचलने की जानकारी मिली है।
3 महीनों में AIADMK के 2 अन्य नेताओं की भी हो चुकी हत्या
मीडिया रिपोर्ट्स के मुताबिक, इससे पहले 16 मई को AIADMK के पंचायत अध्यक्ष मनोहरन (40) की उनके परिवार के सामने तिरुवल्लुर के मिंजुर के पास हत्या कर दी गई थी। दूसरी दिशा से आ रहे एक ट्रक ने मनोहरन की कार को टक्कर मारी थी। जब कार रुक गई तो कुछ लोगों ने चाकू से गोदकर उनकी हत्या कर दी। उन्हें मारने के पीछे पैसे का लेन-देन बताया गया था।
मार्च में भी चेन्नई में एक AIADMK नेता की हत्या की गई थी।
नेताओं की हत्या से जुड़ी ये खबरें भी पढ़ सकते हैं...
तमिलनाडु में BJP पंचायत अध्यक्ष की हत्या, सड़क पर दिया घटना को अंजाम
तमिलनाडु के पूनामल्ली में BJP के पंचायत अध्यक्ष और राज्य अनुसूचित जाति विंग के पदाधिकारी की हत्या कर दी गई है। घटना तब हुई जब वलारपुरम ग्राम पंचायत अध्यक्ष बीबीजीटी शंकर एक शादी से लौट रहे थे। पूरी खबर पढ़ें...
​​​​​गुजरात के वापी में BJP नेता की गोली मारकर हत्या, मंदिर के बाहर कार में बैठे उपाध्यक्ष पर फायरिंग
गुजरात में वापी जिले के राता तालुका में BJP नेता की गोली मारकर हत्या कर दी गई। भाजपा उपाध्यक्ष शैलेश पटेल पत्नी के साथ शिव मंदिर पहुंचे थे। इसी दौरान एक बाइक पर आए अज्ञात तीन युवकों ने उन पर फायरिंग कर दी। पूरी खबर पढ़ें...